
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.

	Yr hyn yr wyf wedi'i wneud yn yr aseiniad hwn
What I have done in this assignment...


	[bookmark: cysill]Targed/Target 1
	Prawf ddarllen fy ngwaith i geisio lleihau’r nifer o wallau iaith.
	Rwyf wedi prawf ddarllen fy ngwaith sawl gwaith, ac wedi defnyddio Cysill ar-lein i geisio lleihau’r gwallau a datblygu fy iaith.

Rhagarweiniad
Pwrpas yr aseiniad yw adfyfyrio’n gritigol ar sut mae ysgol lleoliad y darpar-athrawes yn gweithredu un elfen o’i Chynllun Datblygu Ysgol (CDY), gyda ffocws penodol ar y defnydd o dystiolaeth i fesur effaith y datblygiad. Am bwrpas yr aseiniad, adnabyddir yr ysgol fel Ysgol A. Dewiswyd canolbwyntio ar un flaenoriaeth, sef y gwahaniaeth rhwng cyrhaeddiad bechgyn a merched yng Nghymraeg yn y Cyfnod Sylfaen (CS), ac yng Nghymraeg a Saesneg yng Nghyfnod Allweddol 2 (CA2). Penderfynwyd ffocysu ar y flaenoriaeth yma gan fod y bwlch cyrhaeddiad rhyw yn her sydd wedi wynebu ysgolion ers blynyddoedd pellach, a dangosa ymchwil cyfredol ei bod yn parhau (Estyn, 2008; BBC News, 2019). O ganlyniad, byddai’n ddiddorol i ymchwilio sut, a pha mor effeithiol mae Ysgol A yn llwyddo i leihau’r bwlch.

[bookmark: _GoBack]Ysgol gynradd wledig sydd wedi’i lleoli yn Sir Gaerfyrddin yw Ysgol A, lle mae dros 300 o ddisgyblion yn derbyn addysg (Estyn, 2017; Fy Ysgol Leol, 2019). Lleiafrif o ddisgyblion sy’n gymwys ar gyfer Prydau Ysgol am Ddim, gyda chyfartaledd o 5.9% yn unig yn gymwys dros 3 blynedd (Fy Ysgol Leol, 2019). Dyfarnwyd yr ysgol i fod yn y categori cefnogaeth werdd, sy’n golygu nad oes rhaid i’r Llywodraeth darparu llawer o gefnogaeth iddi (Fy Ysgol Leol, 2019; Llywodraeth Cymru, 2020a). 

Adolygiad Llenyddiaeth
O dan ofynion y Rheoliadau Addysg (Cynlluniau Datblygu Ysgolion) (Cymru) 2014, rhaid i ysgolion gynhyrchu CDY, sef cynllun tair blynedd sy’n cynnwys blaenoriaethau a chynllun gweithredu sydd wedi’i seilio ar dystiolaeth, er mwyn codi safonau (Llywodraeth Cymru, 2014a). Crëwyd CDY yn 4 cam (gweler Atodiad 1), a phenderfynwyd ystyried pob un (Llywodraeth Cymru, 2014a). 

Dechreuwyd gyda hunanwerthusiad, lle defnyddiwyd tystiolaeth i adfyfyrio ar gryfderau a gwendidau’r ysgol (Llywodraeth Cymru, 2014a). Casglwyd data meintiol ac ansoddol sy’n adlewyrchu’r rhain, trwy ddadansoddi canlyniadau, arsylwi gwersi, a chynnal cyfweliadau (Estyn, 2014). Dangosa carfan o ymchwil bod ystyried safbwyntiau rhanddeiliaid yn holl bwysig wrth adfyfyrio er mwyn hyrwyddo datblygiad effeithiol (MacGilchrist, et al., 1995, dyfynnwyd yn Dean, 1999, tud.28; Davies & Ellison, 1998; Estyn, 2014). Mae annog cyfranogiad staff yn cefnogi datblygiad proffesiynol ac yn hybu athrawon i gymryd perchnogaeth dros weithredu’r blaenoriaethau (Hargreaves & Hopkins, 2005; Wallace, 2005; MacGilchrist, et al., 1995, dyfynnwyd yn Dean, 1999, tud.27). Yn ategol, hanfodol yw gwrando ar leisiau’r disgyblion, gan eu bod nhw’n rhoi mewnwelediad o effeithiolrwydd yr addysgu, a’r gwelliannau posib (McCall, et al., 2001; Fleming, 2014; Estyn, 2014). Gellir dadlau mai ond ar ôl ystyried safbwyntiau’r rhanddeiliaid a dadansoddi data bydd hi’n bosib pennu blaenoriaethau’r ysgol gyfan, ac felly rhaid gwneud hyn (Terrell, 2013; Estyn, 2014). 

Yn ail mae cynllunio, lle cydweithia’r rhanddeiliaid i benderfynu’r blaenoriaethau. Gwneir hyn er mwyn “hyrwyddo ymdeimlad o berchnogaeth” (Llywodraeth Cymru, 2014a, t.10). Dylid ceisio sicrhau bod y blaenoriaethau yn gyraeddadwy, er bod ymchwil yn awgrymu bod nifer o ysgolion yn ceisio cyflawni gormod (Llywodraeth Cymru, 2014a; Ainscow, et al., 2012). Felly, manteisiol byddai trefnu’r blaenoriaethau gan ystyried ffactorau megis amcanion hirdymor, arbenigedd staff, argaeledd adnoddau ac amser (Davies & Ellison, 1998; Leask, 2013a; Booth & Ainscow, 2002). Yn ychwanegol, rhaid mesur cynnydd, ac felly gosodir meini prawf llwyddiant (mpll) a cherrig milltir ar gyfer pob blaenoriaeth i gyflawni hyn (Llywodraeth Cymru, 2014a; Booth & Ainscow, 2002).

Nesaf daw gweithredu’r CDY, lle anela staff i godi safonau (Llywodraeth Cymru, 2014a). Er dylai athrawon ymgymryd â’u cyfrifoldebau, adlewyrcha ymchwil yr angen am arweinyddiaeth gadarn yn ystod y cyfnod (ibid.). Llwydda arweinwyr i ddarparu cyfarwyddiadau clir, codi cymhelliant, a sicrhau cyfranogiad (Llywodraeth Cymru, 2014a; Ainscow, et al., 2012; Booth & Ainscow, 2002). Caniateir hyn i’r “cynllun datblygu ysgol gael ei roi ar waith yn effeithlon ac yn effeithiol” (Llywodraeth Cymru, 2014a, t.16). 

Ymhen flwyddyn, cyfrifoldeb y Llywodraethwyr yw gwerthuso’r cyflawniadau yn erbyn mpll y CDY, er mwyn i’r staff eu “hadolygu… a’u diwygio” fel eu bod “yn adlewyrchu cyd-destun diweddaraf yr ysgol” (Llywodraeth Cymru, 2014a, t.17). Cydnabuwyd bod yna heriau, gan fod adnoddau’r ysgol wedi’u darwagio ar rediad dyddiol, ond gellir gweithio mewn timau i hwyluso’r gwaith (Ainscow, et al., 2012; Leask, 2013b). Yn gryno felly, mae yna lawer o ystyriaethau, ond rhaid canolbwyntio ar gyflawni’r prif amcan, sef gwella’r addysgu er budd cyrhaeddiad disgyblion (Hargreaves & Hopkins, 2005).

Penderfynwyd ffocysu ar un flaenoriaeth o CDY Ysgol A, sef sut maent yn ceisio lleihau’r bwlch cyrhaeddiad rhyw. Problem sy’n wynebu’r Deyrnas Unedig (DU) yw bod merched yn cyflawni’n well yn addysg na bechgyn a thema gyffredin sy’n ceisio esbonio’r gwahaniaeth yw anhawster bechgyn gyda llythrennedd (Department for Education, 2019; Estyn, 2008; BBC News; 2019). Oblegid hyn, cred Estyn (2008, t.21) “erbyn 14 oed, mae lleiafrif sylweddol iawn o fechgyn yn teimlo rhwystredigaeth a methiant cynyddol” a gweler ymddygiadau annymunol. O ganlyniad, mae lleiafrif yn fwy tebygol o gael eu gwahardd, ac mae llai ohonynt yn ymgeisio i fynd i’r brifysgol (BBC News, 2019; Estyn, 2008; UCAS, 2020). Er hyn, ni ddylid cyffredinoli, gan fod 32.9% o fechgyn 18-oed wedi ymgeisio am le yn y brifysgol yn y DU yn 2020, ac mae canlyniadau TGAU mathemateg bechgyn yn gyfatebol i ferched (UCAS, 2020; BBC News, 2019). Yn ategol, dadleua Didau (2016) bod effaith rhyw ar addysg yn gymharol isel o’i gymharu â ffactorau eraill megis presenoldeb a thlodi, ac felly ni ddylid rhagfarnu.

Wedi dweud hyn, ni ellir gwadu bod llawer o ymchwil wedi’u cyflawni sy’n amlygu bod anawsterau gyda llythrennedd yn cael effaith ar dangyflawniad bechgyn (Arnot & Phipps, 2003; Estyn, 2008). Oblegid hyn, maent o dan anfantais gan fod llawer o adnoddau’r cwricwlwm tu hwnt i’w galluoedd, ac felly hanfodol yw datblygu ymyraethau (Estyn, 2008). Un strategaeth bosib yw darparu rhagor o lyfrau addas, gan fod “dewis o ddeunyddiau darllen yn bwysig” ac nid oes digon ar gael i fechgyn yn bresennol (Estyn, 2008, t.17; Arnot & Phipps, 2003). O bosib, byddai hyn yn datblygu eu llythrennedd ac yn helpu iddynt wneud cynnydd (ibid.).

Er hyn, canfu ymchwil sy’n datgan nid anawsterau llythrennedd yn unig sy’n cael effaith ar gyrhaeddiad bechgyn, gan gaiff addysgeg cryn dipyn o effaith (Estyn, 2008). Ymddangosa addysg draddodiadol i fod yn fwy addas i ferched (DiPrete & Buchmann, 2013). Felly, efallai trwy newid yr addysgeg, gellir cynyddu cyrhaeddiad bechgyn (Estyn, 2008). Adnabuwyd rhai strategaethau effeithiol megis y defnydd o TGCh yng ngwersi, y ddarpariaeth o gyfleoedd ychwanegol i fechgyn i gymryd cyfrifoldeb a gweithdai cynyddu hyder, sy’n lleihau “pwysau negyddol cyfoedion” (Estyn, 2008, t.4; BBC News, 2019; Arnot & Phipps, 2003). Byddai’n ddiddorol i weld pa strategaethau defnyddia Ysgol A i leihau’r bwlch cyrhaeddiad rhyw. Serch hyn, rhaid cofio bod yna nifer o eithriadau, ac felly ni ddylid cyffredinoli unrhyw ganfyddiadau (UCAS, 2020; BBC News, 2019).

Datblygu Pwynt Gweithredu
Adnabuwyd 4 blaenoriaeth yn CDY Ysgol A, sydd ychydig iawn yn uwch na’r nifer optimwm o 3 (Bell, 2002). Ymddangosa’r nifer i fod yn weddol gyraeddadwy, ac felly gellid dadlau bod gweithrediad yr ysgol yn gwrth-ddweud canfyddiadau Ainscow, et al. (2012), sy’n mynnu bod y mwyafrif o ysgolion yn ceisio cyflawni gormod. Wrth hunanwerthuso, dadansoddwyd data o holiaduron staff a chanlyniadau, cyn i’r uwch tîm pennu’r 4 blaenoriaeth (Llywodraeth Cymru, 2014a; Estyn 2014). Arfer dda yw dadansoddi data, gan eu bod yn ddefnyddiol i gyflawni gwelliannau a chodi cyrhaeddiad disgyblion (Schildkamp, 2019; Schildkamp, Poortman & Handelzalts, 2015; van Geel, et al., 2016). Oblegid hyn, gellir dadlau bod proses hunanwerthuso’r ysgol yn effeithiol. Er hyn, ni chafwyd nifer o randdeiliaid mewnbwn wrth hunanwerthuso, gan mai ond holiaduron staff cafodd eu hystyried. Dylai’r blaenoriaethau adlewyrchu anghenion yr ysgol gyfan, ac felly rhaid ystyried safbwyntiau’r holl randdeiliaid (Terrell, 2013; Estyn, 2014). O ganlyniad, mae’n bosib nad yw’r blaenoriaethau yn adlewyrchu safbwyntiau’r rhain, ac felly mae cynnwys rhanddeiliaid yn welliant posib i’r dyfodol (Estyn, 2014; Davies & Ellison, 1998).

Penderfynwyd cynnwys lleihau’r bwlch cyrhaeddiad rhyw fel blaenoriaeth ar ôl dadansoddi data o asesiadau ffurfiannol. Er bod dadansoddi data yn hanfodol, awgryma Schildkamp (2019) fod hi’n bosib defnyddio amrywiaeth o ddata wrth gynllunio, nid canlyniadau asesiadau ffurfiannol yn unig, ac felly efallai byddai wedi bod yn fuddiol pe byddai Ysgol A wedi defnyddio gwahanol ffynonellau. Serch hyn, rhoddwyd targed o geisio lleihau’r bwlch cyrhaeddiad rhyw i lai na 10%. Llwydda’r ysgol i sicrhau bod y flaenoriaeth yn gyraeddadwy gan benodi staff ag arbenigedd i arwain, rhestr o dystiolaethau ac adnoddau hanfodol, a nifer o gerrig milltir i fesur cynnydd yn erbyn amser (Davies & Ellison, 1998; Leask, 2013a; Llywodraeth Cymru, 2014a). Ymddangosa’r cynllun i fod yn drylwyr, ond eto, cyfyngedig iawn oedd mewnbwn y rhanddeiliaid, er i Lywodraeth Cymru (2014a) pwysleisio’r pwysigrwydd o ystyried barnau rhanddeiliaid. Felly, gellid dadlau bod angen i’r ysgol dibynnu’n llai ar ddata ffurfiannol a chynnwys mwy o safbwyntiau rhanddeiliaid wrth hunanwerthuso a chynllunio er mwyn hyrwyddo’r datblygiad mwyaf effeithiol (Schildkamp, 2019; Llywodraeth Cymru, 2014a). Er hyn, ni ellir gwadu bod yr ysgol wedi cyflwyno cynllun gweithredu effeithiol ar y cyfan, sy’n ystyried darpariaeth adnoddau dynol a ffisegol, amser a chyllid (Leask, 2013a; Llywodraeth Cymru, 2014a).

Fel gweler yng nghynllun gweithredu’r ysgol (gweler Atodiad 2), dibynna’r uwch tîm ar gefnogaeth y staff i gyflawni’r blaenoriaethau. Ond, mae angen arweinwyr cryf i annog dyfalbarhad yn ystod y cyfnod gweithredu, ac felly manteisiol byddai ymchwilio i ba raddau mae arweinwyr Ysgol A yn hyrwyddo’r camau gweithredu trwy gymell staff (Booth & Ainscow, 2002; Ainscow, et al., 2012). Dyfarnwyd arweinyddiaeth yr ysgol yn dda gan Estyn (2017, t.8) a chanmolwyd y “defnydd medrus o weithdrefnau trylwyr rheoli perfformiad” sy’n caniatáu’r uwch dîm i “ddwyn staff i gyfrif am eu perfformiad yn llwyddiannus” trwy gyfarfodydd rheolaidd â rhanddeiliaid. Amlygir hyn awydd yr uwch dîm i lwyddo, a chyfraniad brwdfrydig y staff i hyrwyddo datblygiad ysgol effeithiol (Estyn, 2017).

O ran cynnwys y camau gweithredu, gellir pennu cysylltiadau clir rhwng ymchwil a’r gweithredoedd, ac felly mae sail lenyddol gadarn i amcanion yr ysgol (Estyn, 2008). Esbonnir y cysylltiadau yma yn y paragraffau olynol.
Fel dywedwyd, adlewyrcha ymchwil yr angen i ddatblygu llythrennedd bechgyn, a gweler ymdrechion i gyflawni hyn, trwy’r strategaeth “Tub of Text”, lle darparwyd amrywiaeth eang o lyfrau i sbarduno bechgyn (gweler Atodiad 2) (Estyn, 2008; BBC News; 2019). Ymddangosir bod darparu deunydd darllen addas yn datblygu llythrennedd a chyrhaeddiad bechgyn (Estyn, 2008; Arnot & Phipps, 2003). Serch hyn, rhaid ystyried bod yna elfennau eraill o fewn llythrennedd, megis ysgrifennu, siarad, a gwrando, ac felly o bosib byddai cyflwyno strategaethau i ddatblygu’r rhain yn helpu bechgyn Ysgol A i wneud fwyfwy o gynnydd (Llywodraeth Cymru, 2020b; Estyn, 2008).

Yn ychwanegol, defnyddia’r staff data i setio’r disgyblion yng ngwersi Saesneg, er mwyn iddynt fuddio o gefnogaeth benodol. Bodola ymchwil sy’n dadlau bod setio disgyblion yn gadarnhaol i raddau gan ei fod yn helpu athrawon i gwrdd ag anghenion disgyblion (Towers, et al., 2020; Francis, Taylor & Tereshchenko, 2020). Er hyn, canfuwyd carfan o ymchwil sy’n mynnu bod setio yn buddio disgyblion gallu uwch yn unig, gan fod disgyblion yn y setiau is yn dioddef o ragfarn, hyder isel, a diffyg annibyniaeth sy’n deillio o ddisgwyliadau isel yr athrawon (Marks, 2016; Francis, et al., 2017; Roberts-Holmes & Kitto, 2019; Towers, et al., 2020). Felly, gellid dadlau bod y disgyblion yn y setiau uwch yn Ysgol A yn debygol o wneud gwell cynnydd. O ganlyniad, mae’n bosib na fydd y strategaeth yn effeithiol i leihau’r bwlch cyrhaeddiad rhyw, gan fydd bechgyn sydd yn y setiau is o dan anfantais, ac efallai byddai’n fwy buddiol i gyflwyno strategaeth wahanol (ibid.). Ond, ni ddylid barnu’r ysgol, gan ddangosa ymchwil bod ysgolion yn defnyddio setio fel ymateb i ddisgwyliadau’r Llywodraeth, ac felly mae’r ysgol o dan bwysau atebolrwydd (Towers, et al., 2020).

Yn olaf, gellir gweld ymdrechion i addasu’r cwricwlwm fel ei fod yn sbarduno bechgyn, er enghraifft trwy gyflwyno themâu diddorol a chyfleoedd ychwanegol iddynt. Ymddangosir bod cyflwyno themâu perthnasol yn codi cymhelliant, ond rhaid ystyried personoliaethau unigryw, a diddordebau’r merched (Estyn, 2008; Reichert & Hawley, 2010; Pinkett & Roberts, 2019). Ar ôl gwneud hyn, gellid dadlau bod y strategaethau yma yn debygol o fod yn effeithiol. Yn ychwanegol, gellir defnyddio TGCh i gymell bechgyn, ac felly byddai’n fuddiol i gyflwyno technoleg fel un o’r camau gweithredu, yn enwedig gyda chyflwyniad cymhwysedd digidol fel un o’r cyfrifoldebau trawsgwricwlaidd yn y cwricwlwm newydd (Estyn, 2008; Heemskerk, et al., 2009; Donaldson, 2015).

Adfyfyrio a gwerthuso
Gellir gweld bod cyfnod gweithredu Ysgol A yn terfynu yng Ngorffennaf 2020 (gweler Atodiad 2), a dechreua’r cyfnod o werthuso (Llywodraeth Cymru, 2014a). Er hyn, penodwyd cerrig milltir yn Rhagfyr 2019 ac Ebrill 2020 lle cyflawnir mân addasiadau wrth fesur y cynnydd (ibid.). Yn anffodus, ni wnaeth y darpar-athrawes derbyn copi o’r ddogfen fyw, ac felly ni ellir gweld y diweddariadau sy’n deillio o gyfnod gwerthuso Rhagfyr 2019. Oblegid hyn, gellir ond gwerthuso ei phrofiadau o sut mae’r ysgol yn ceisio lleihau’r bwlch cyrhaeddiad rhyw.

O ran datblygu llythrennedd, ymddangosa’r strategaeth “Tub of Text” i fod yn llwyddiannus; roedd bechgyn Blwyddyn 6 (Bl.6) yn awyddus i ddarllen ac weithiau, roeddent yn amharod i orffen. Wrth gymhwyso canfyddiadau ymchwil, gellid dadlau bod defnyddio’r strategaeth yn debygol o ddatblygu llythrennedd a chodi cyrhaeddiad y bechgyn (Estyn, 2008; Arnot & Phipps, 2003; Hernandez, 2011; Booth, 2002). Ond, i ddatblygu pob elfen o lythrennedd, rhaid ei gyflwyno yn drawsgwricwlaidd, fel awgryma Donaldson (2015). Dangosa ymchwil bod cyflwyno llythrennedd mewn modd ymarferol, er enghraifft trwy ddatblygu iaith lafar wrth actio, yn codi cymhelliant a chyrhaeddiad bechgyn (Estyn, 2008; Alloway, et al., 2002). Ymhellach, gellid defnyddio diddordeb bechgyn yn TGCh i ddatblygu llythrennedd ar gyfrifiaduron (Booth, 2002). Wrth addysgu, fe ddaeth hi’n amlwg bod pob disgybl yn mwynhau cwblhau tasgau technolegol, ac felly efallai bod cyflwyno llythrennedd yn drawsgwricwlaidd yn strategaeth gallai Ysgol A defnyddio yn y dyfodol i leihau’r bwlch cyrhaeddiad rhyw.

Yn ychwanegol, defnyddia Ysgol A setio fel un o’i chamau gweithredu. Addysgodd y darpar-athrawes y set gallu uchaf yng ngwersi Saesneg Bl.6, lle'r oedd y bechgyn yn gyflawnwyr uchel. Yn anffodus, ni addysgodd y setiau eraill, ac felly amhosib yw adfyfyrio ar y rhain. Er hyn, os yw canfyddiadau’r ymchwil yn gywir, mae setio ond yn buddio’r disgyblion gallu uchaf (Marks, 2016; Francis, et al., 2017; Roberts-Holmes & Kitto, 2019). Yn hytrach, gellir cyflwyno dosbarthiadau gallu-cymysg, sy’n boblogaidd gyda disgyblion o setiau is gan fod ganddynt gyfleoedd i addysgu ei gilydd, a hyrwyddir cydraddoldeb (Hallam & Ireson, 2006; Tereshchenko, et al., 2019). Efallai byddai’n bosib cyflwyno’r rhain yn Ysgol A, ond rhaid ystyried nad yw pob disgybl o blaid dosbarthiadau gallu-cymysg, ac mae setio yn helpu atebolrwydd ysgolion (Towers, et al., 2020; Wilkinson & Penney, 2014). Er hyn, mae disgyblion Ysgol A yn ddosbarthiadau gallu-cymysg ar gyfer pob pwnc arall, ac felly diddorol byddai gweld a ydy setio’n cael effaith ar leihau’r bwlch cyrhaeddiad rhyw yn Saesneg yng Ngorffennaf 2020.

Yn olaf, llwydda’r athrawon i ddewis themâu perthnasol i godi cymhelliant y bechgyn (Estyn, 2008). Serch hynny, pwysig yw ystyried bod gan fechgyn diddordebau gwahanol, ac mae peryg colli diddordeb merched trwy ddewis themâu anneniadol (Pinkett & Roberts, 2019). Efallai byddai o fudd pe byddai Ysgol A yn gofyn am syniadau’r disgyblion yn y dyfodol, er mwyn gwrando a gweithredu ar lais y disgybl, sy’n cael eu hystyried yn arfer dda (Estyn, 2013). O ganlyniad, gellir dewis thema sy’n apelio at y mwyafrif, ac yn obeithiol, llwydda hyn i ddenu sylw’r bechgyn a lleihau’r bwlch cyrhaeddiad rhyw (Estyn, 2008).

Casgliad
I grynhoi, gellir gweld bod yna nifer o ystyriaethau wrth greu CDY, megis pwysigrwydd cynnwys rhanddeiliaid, trefniant adnoddau, ac arweinyddiaeth (Llywodraeth Cymru, 2014a; Estyn, 2014; Leask, 2013a; Ainscow, et al., 2012). Felly, pe byddai’r cyfrifoldeb o greu CDY gyda’r darpar-athrawes, byddai’n sicr o ofyn am safbwyntiau’r holl randdeiliaid wrth hunanwerthuso a chynllunio er mwyn sicrhau bod y blaenoriaethau yn adlewyrchu anghenion yr ysgol gyfan (Llywodraeth Cymru, 2014a; Estyn, 2014). Yn ychwanegol, byddai’n ceisio dewis blaenoriaethau cyraeddadwy, gan ystyried darpariaeth yr adnoddau dynol a ffisegol (Leask, 2013a). Ymhen flwyddyn, byddai’n sicr o gyd-weithio gyda’r Llywodraethwyr i werthuso a mesur cynnydd, gan addasu’r cynllun fel bo angen (Llywodraeth Cymru, 2014a).

O ran cyflawni’r flaenoriaeth o leihau’r bwlch cyrhaeddiad rhyw, mae’n amlwg bod Ysgol A yn gweithredu strategaethau effeithiol megis dewis themâu perthnasol a strategaethau i ddatblygu llythrennedd bechgyn (Estyn, 2008). Prin iawn oedd y gwelliannau posib ac felly byddai’n ddiddorol i gyflawni ymchwil pellach i werthuso cynnydd yr ysgol yng Ngorffennaf 2020, yn enwedig i asesu effaith setio. Dylanwadodd y canfyddiadau ar y darpar-athrawes, ac yn y dyfodol ceisiai hi: gyflwyno llythrennedd yn drawsgwricwlaidd, dewis themâu perthnasol trwy wrando ar lais y disgybl, a chyflawni ymchwil pellach cyn penderfynu a ddylid setio’r disgyblion ai peidio (Donaldson, 2015; Estyn, 2008; Estyn, 2013; Towers, et al., 2020; Tereshchenko, et al., 2019).

Step 2: Action Plan (Activities & strategies to make improvement happen) By Start End
) Est. Cost | Source
« Teachers, within the classroom. to identify boys with potential to achieve the | Teachers | September
higher levels and target these children within Foundation Phase and KS2 2019
(Analysing Data)
« English KS2 Literacy Classes to be developed further into ability classes to September | July 2020 £0
ensure that pupils are targeted at the appropriate level. 2019
« Tub of text - high interest reading materials for boys October July £0
2019 2020
« Ensure boys are fairly represented within groups which target more able and September £0
talented pupils, e.g. Celtiaid Cymreig, Dreigiau Digidol, Grwpiau Lles. Teachers | 2019
Also, ensure opportunities for MAT pupils to excel - Cwis Llyfrau, Clwb
Cyfryngau Cynnwr, Sumdog Maths, Group Challenges (Tasgau Cyfoethog),
Eisteddfod, Book Slam, Cwis Dim Clem.
« As part of our outdoor learning programme - curricular planning totake | Teachers | September
into account higher level opportunities for boys, in Welsh and English at 2019
both Key Stages.
 Year 6 boys to receive extra targeted small group intervention cr Spring £0
Term’
2020
« Ensure themes decided upon for the year are suitable for boys, ee, the Teachers | Autumn
Victorian Era, Rugby World Cup etc. 2019





